বান্দ্রা
বান্দ্রা, (মারাঠি: वांद्रे, প্রতিবর্ণী. ভ়ান্দ্রে) মহারাষ্ট্রের রাজধানী মুম্বাইয়ের পশ্চিম উপনগর স্থিত একটি শহরতলী । বান্দ্রা, মুম্বাইয়ের উৎকৃষ্ট এলাকাগুলোর একটি এবং একে" শহরতলীর রাণী"ও বলা হয়। এটি বহু বলিউড, ক্রিকেট ও রাজনৈতিক প্রভাবশালী ব্যক্তিত্বের বাসস্থান যেমন, শাহরুখ খান, সলমান খান, সচীন তেণ্ডুলকর, শিবসেনা প্রমুখ উদ্ধব ঠাকরে, প্রাক্তন সংসদ সদস্য প্রিয়া দত্ত, ভারতীয় জনতা পার্টির মুম্বাই প্রমুখ আশিষ শেলার, প্রাক্তন বিধায়ক বাবা সিদ্দিকী ইত্যাদি।